## Odluka o izmjenama odluke o usklađivanju doplatka za djecu i cenzusa prihoda kao uvjeta za stjecanje prava na doplatak za djecu u godini 1996.

### NN 108/1996 (23.12.1996.), Odluka o izmjenama odluke o usklađivanju doplatka za djecu i cenzusa prihoda kao uvjeta za stjecanje prava na doplatak za djecu u godini 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na osnovi članka 46. Zakona o doplatku za djecu ("Narodne novine", br.
44/77, 52/85, 8/90, 40/90 i 26/93) i članka 6. točka 1. Statuta Republičkog
fonda mirovinskog i invalidskog osiguranja radnika Hrvatske ("Narodne novine",
broj 58/90, 21/92, 116/93 i 23/95) Upravni odbor Republičkog fonda mirovinskog
i invalidskog osiguranja radnika Hrvaske, na sjednici održanoj 9. prosinca
1996, donosi

## **ODLUKU**

### **O IZMJENAMA ODLUKE O USKLAĐIVANJU DOPLATKA ZA DJECU I CENZUSA PRIHODA KAO UVJETA ZA STJECANJE PRAVA NA DOPLATAK ZA DJECU U GODINI 1996.**

Članak 1.

U Odluci o usklađivanju doplatka za djecu i cenzusa prihoda kao uvjeta
za stjecanje prava na doplatak za djecu u godini 1996. ("Narodne novine",
broj 26/96) II i III dio mijenjaju se i glase:

**"II. Usklađivanje doplatka za djecu u godini 1996. s kretanjem troškova
života u protekloj godini**

3. Svote doplatka za djecu utvrđene u članku 39. Zakona, odnosno u točki
3. stavku 1. pod a), b) i c) Odluke iz godine 1995. mijenjaju se pa korisniku
iz toga članka pripada u godini 1996. doplatak u punoj mjesečnoj svoti:

a) od 196,62 kn po djetetu, ako prihod ostvaren po osnovi zaposlenja
iznosi do 516,35 kn po članu kućanstva mjesečno;

b) od 119,53 kn po djetetu, ako prihod ostvaren po osnovi zaposlenja
iznosi preko 516,35 kn do 654,32 kn po članu kućanstva mjesečno;

c) od 106,70 kn po djetetu, ako prihod ostvaren po osnovi zaposlenja
iznosi preko 654,32 kn do 816,90 kn po članu kućanstva mjesečno;

Ako korisnik osim prihoda ostvarenih po osnovi zaposlenja ostvaruje
i druge prihode (članak 39. stavak 2. Zakona), puna svota doplatka za djecu
od koje se određuje doplatak u smanjenoj svoti (članak 43. Zakona), iznosi
106,70 kn po djetetu.

4. U smislu točke 3. ove odluke mijenjaju se svote doplatka za djecu
utvrđene u članku 42. Zakona, odnosno u točki 4. stavku 1. pod a), b) i
c) Odluke iz godine 1995. tako da korisniku iz toga članka pripada u godini
1996. doplatak za djecu u punoj mjesečnoj svoti:

a) od 286,80 kn po djetetu, ako prihod ostvaren po osnovi zaposlenja
iznosi do 671,70 kn po članu kućanstva mjesečno;

b) od 167,20 kn po djetetu, ako prihod ostvaren po osnovi zaposlenja
iznosi preko 671,70 kn do 841,79 kn po članu kućanstva mjesečno;

c) od 147,04 kn po djetetu, ako prihod ostvaren po osnovi zaposlenja
iznosi preko 841,79 kn do 1.060,93 kn po članu kućanstva mjesečno.

Ako korisnik, osim prihoda ostvarenih po osnovi zaposlenja, ostvaruje
i druge prihode (članak 42. stavak 2. Zakona), usklađena puna svota doplatka
za djecu, od koje se određuje doplatak u smanjenoj svoti (članak 43. Zakona),
iznosi 147,04 kn po djetetu.

**III. Usklađivanje doplatka za djecu korisnicima koji pravo ostvaruju
prema Zakonu o pravima hrvatskih branitelja iz domovinskog rata**

5. Korisnicima doplatka za djecu prema Zakonu o pravima hrvatskih branitelja
iz domovinskog rata ("Narodne novine", broj 2/94) doplatak se od 1. 1.
1996. određuje u svoti od 286,80 kn mjesečno po djetetu."

Članak 2.

Usklađivanje doplatka za djecu sadašnjim korisnicima obavit će, prema
ovoj odluci, područne službe Republičkog fonda mirovinskog i invalidskog
osiguranja radnika Hrvatske po službenoj dužnosti, uz obračun isplaćenih
svota doplatka za djecu prema Odluci o usklađivanju doplatka za djecu i
cenzusa prihoda kao uvjeta za stjecanje prava na doplatak za djecu u godini
1996. ("Narodne novine", broj 26/96)

Članak 3.

Ova odluka stupa na snagu idućeg dana nakon objave u "Narodnim novinama",
a primjenjuje se od 1. siječnja 1996.

Klasa: 140-13/93-01/4535
Urbroj: 341-99-01/96
Zagreb, 9. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. Đuro Njavro,** v. r.

Odluka, NN 108/1996-2130